Expo 1888
<s>Expo 1888 (španjolski: Exposición Internacional de Barcelona 1888) bila je prva od dvije Svjetske izložbe iz 1888. godine, održana u katalonskoj prijestolnici Barceloni.</s>

<s>Historija i karakteristike</s>

<s>Izložba je održana od 8. aprila do 10. decembra 1888. a teme su bile Primijenjena umjetnost i industrija.</s><s>Izložba je održana na prostoru od 46.50 hektara i posjetilo ju je 2,300.000 posjetilaca.</s><s>Expo iz 1888. obilježio je nagli progres Barcelone i njenu transformaciju u snažan centar industrije, financija i kulture.</s><s>Na izložbi je sudjelovalo 30 država, među njima i tad vrlo daleke i tajanstvene zemlje kao Japan, Kina i Sjedinjene Američke Države.</s>

<s>Expo je održan na prostoru novog parka Ciutadella koji je sve dotad bio vojna utvrda.</s><s>Najimpresivniji paviljon bila je Palača industrije dimenzija 120 x 34 m, u kom su izlagali španjolski izlagači.</s><s>Pored tog atraktivni su bili i veliki paviljoni likovne umjetnosti, mašinstva, nauke i pomorstva.</s><s>Na mjestu glavnog ulaza podignut je slavoluk koji je postao jedan od glavnih simbola grada.</s>

<s>U barcelonskoj luci bila je usidrena sva sila brodova brojnih zemalja izlagača, dok su u paviljonu kompanije Trasatlántica izgrađenom u maurskom stilu izlagane umanjene replike poznatih brodova.</s><s>Ipak, glavna atrakcija tog Expa bila je rasvjeta električnim sijalicama koje su postavljene duž dviju glavnih ulica Ramble i Gran Vie, ona je posjetiocima omogućila da ih razgledaju i noću.</s>

<s>Od vanjskih građevina podignutih za Expo treba spomenuti neogotički zamak Tri zmaja (Castell dels Tres Dragons), kog je projektirao Lluís Domènech i Montaner kao kafe-restoran.</s><s>U njemu je danas zoološki muzej.</s><s>Tu je i amblematski spomenik Kristofora Kolumba, podignut da obilježi mjesto gdje se iskrcao nakon plovidbe do Amerike.</s>

<s>Izvori</s>

<s>Vanjske veze</s>

<s>Universal Exhibition of Barcelona 1888</s>

<s>1888
Barcelona
Barcelona</s>

